OSLAM-oireyhtymä

OSLAM-oireyhtymä on ilmeisesti autosomissa dominantisti periytyvä oireisto, jonka piirteitä ovat osteosarkooman eli luusyövän kehittyminen, raajojen epämuodostumat (kuten klinodaktylia ja brakydaktylia) ja punasolujen makrosytoosi ilman anemiaa. Oireyhtymän kuvasivat vuonna 1977 Mulvihill ja muut. Se havaittiin Amerikan alkuperäiskansoihin kuuluneessa perheessä, jonka yhdeksästä lapsesta kolme sairastui tyypilliseen osteosarkoomaan. Muut tyypilliset oireet havaittiin eloon jääneellä osteosarkoomaa sairastaneella lapsella, useilla hänen sisaruksistaan ja hänen isällään.

Lähteet 

Perinnölliset sairaudet
Oireyhtymät
Syöpätaudit